Henry Stephens Washington

Henris Stivensas Vašingtonas (, 1867 m. sausio 15 d. – 1934 m. sausio 7 d.) – JAV geologas, mineralogas, geochemikas ir petrografas. Laikomas vienu iš petrografijos pradininkų.

Amerikos filosofų draugijos (1922) bei TSRS mokslų akademijos (1932) narys.

 Biografija 
H. Vašingtonas gimė 1867 m. sausio 15 d. pasiturinčioje šeimoje Niuarke.

1886 m. (pagal kitus šaltinius – 1888 m.) baigė Jeilio universiteto koledžą ir įstojo į Jeilio universitetą. Taip pat mokėsi Leipcigo universitete ir Atėnų archeologijos mokykloje. Tuo pat metu jis rengė archeologinius ir geologinius tyrimus JAV, Brazilijoje, Italijoje, Ispanijoje, Graikijoje ir tuometinėje Osmanų Imperijoje. 1893 m. jam buvo suteiktas daktaro laipsnis. Nuo 1912 m. dirbo geofizikos laboratorijoje Karnegio institute Vašingtone. 1924 m. H. Vašingtonas tapo Amerikos mineralogų draugijos vadovu.

Mirė 1933 m. sausio 7 d. Vašingtone.

 Veikalai 
Svarbiausi H. Vašingtono veikalai:

 Magminių uolienų cheminės analizės (1903)
 Uolienų cheminės analizės vadovas (1904)

 Šaltiniai 

Kategorija:Mineralogai
Kategorija:Geologai
Kategorija:Geochemikai
Kategorija:JAV nacionalinės mokslų akademijos nariai